### Resumé

Vejle Kommune ved Velfærdsforvaltningen, Senior-Plejecentre har anmodet om en lokalplan for udvidelse af den eksisterende institution [adresse] i Egtved. Den eksisterende institution ligger i midten af [adresse]. Der ønskes med udvidelsen mulighed for at tilbyde bedre og mere tidssvarende boliger. Udvidelsen vil betyde større boliger for de eksisterende beboere samt fire ekstra boliger i alt. Lokalplanen har været i offentlig høring fra 3. marts 2025 til 7. april 2025. Der er ikke kommet nogle indsigelser i høringsperioden.

### Sagsfremstilling

![](data:image/jpeg;base64...)

*Figur 1: Kort over lokalplanområdet*

##### Planens historik

Voksenudvalget har på møde d. 30. september 2024, pkt. nr. 96 godkendt en tidsplan for om- og tilbygning af [adresse].
Bygherre har afholdt et informationsmøde med naboer 20. november 2024, hvor der deltog 22 naboer.
Teknisk Udvalg besluttede på mødet 10. december 2024, pkt. nr. 241, at igangsætte udarbejdelse af lokalplan nr. 1430.
Byrådet besluttede på mødet 26. februar 2025, pkt. nr. 37, at sende lokalplanen i offentlig høring.
Lokalplanen har været i offentlig høring fra 3. marts 2025 til 7. april 2025
Bygherre har afholdt et informationsmøde med naboer 27. marts 2025, hvor der deltog ca. 20 naboer.

##### Indsigelser/bemærkninger og ændringer af lokalplanen

Der kom ingen indsigelser under den offentlige høring.

##### Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionel kvalitet, teknik, proces og økonomi.

Der arbejdes med forskellige bæredygtige tiltag. Fortætning af eksisterende byområder og udnyttelse af eksisterende forsyningsstrukturer bidrager til en mere bæredygtig udvikling. Lokalplanen bevarer en stor del af den eksisterende beplantning og stiller krav om erstatning af fældede træer og buske med nye, hjemmehørende arter, hvilket bidrager til at sikre artsmangfoldigheden. Om- og udbygning af den eksisterende institution frem for nybyggeri er en mere bæredygtig løsning, da byggematerialer har et stort CO2-aftryk og sjældent genanvendes. Overdækkede arealer, haver og centrale mødesteder skaber trygge og attraktive opholdsrum, der øger beboernes livskvalitet og inviterer til fællesskab. Planen sikrer at opholdsarealer placeres hensynsfuldt i forhold til naboer. Det tværfaglige samarbejde mellem Velfærdsforvaltningen, institutionen Tinghøj og Teknik & Miljø sikrer en helhedsorienteret tilgang til projektet. Der er fokus på at minimere CO2-aftryk og vedligeholdelsesomkostninger gennem valg og placering af materialer og arkitektur. Mulighed for at udnytte både teglsten, træ og metal sikrer fleksibilitet og bedre balance mellem CO2-aftryk, levetid og vedligeholdelsesudgifter.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 6. maj 2025, punkt 71:

**at** udvalget anbefaler over for Byrådet, at lokalplan nr. 1430 vedtages endeligt.

#### Beslutning fra Teknisk Udvalg, den 6. maj 2025, punkt 71:

Anbefalet.

#### Beslutning fra Økonomiudvalget, den 19. maj 2025, punkt 130:

Anbefales.

### Beslutning

Godkendt.